Hoop vir Boucher se oogDie foto is deur @nealcol op Twitter gelaai Mark Boucher, die Proteas se voormalige paaltjiewagter, se oogbesering is baie ernstig soos wat daar aanvanklik gevrees is. EWN berig dat Boucher se oog Donderdag daar een van die land se beste oogspesialiste ondersoek is. Dr Shuaib Manjra, hoof van Krieket Suid-Afrika se mediese komitee, sê die skade aan Boucher se oog is ernstig. “Dit is so ernstig soos wat ons oorspronklik verwag het.” Manjra sê hulle is egter versigtig optimisties. “Dit was egter meer positief as wat ons verwag het. Ons almal weet Mark het ŉ baie ernstige besering opgedoen maar ons het hoop. Die tekens is baie positief in die lig van ŉ baie ernstige besering.” Boucher het vroeër die week in Brittanje ’n noodoperasie aan sy linkeroog ondergaan nadat hy dit ernstig beseer het tydens die eerste dag van die Proteas se toer. Boucher het die besering opgedoen nadat ’n dwarsbalkie hom in die oog getref het. Hy het intussen ook sy uittrede uit alle internasionale krieket aangekondig. Lees meer hier.